<classify> Ofisa Habari wa Shirikisho la Soka Tanzania TFF, Baraka Kizuguto ilieleza kuwa tukio hilo lilitokea wakati wa mchezo kati ya timu hiyo dhidi ya Mwadui uliochezwa Uwanja wa Kambarage, Shinyanga hivi karibuni.Kizuguto alisema mashabiki hao walifanya kosa hilo dakika ya 57 wakipinga tukio la kuashiria mshambuliaji wao kuotea na walirudia hivyo dakika ya 80.Pia alisema kamati hiyo imeipiga faini ya Sh 500,000 klabu ya Stand United baada ya timu yake kupata kadi zaidi ya tano kwenye mechi ya Ligi Kuu ya Vodacom dhidi ya Coastal Union iliyofanyika Uwanja wa Mkwakwani jijini Tanga.Katika mechi hiyo iliyochezwa Desemba 26, 2015, timu hiyo ilipata kadi saba kinyume na Kanuni ya 4211 ya Ligi Kuu, alisema.Alisema wachezaji Fred Mbuna wa Majimaji, na Hamad Kibopile wa Mbeya City watafikishwa kwenye Kamati ya Nidhamu ya TFF kutokana na kufanya vitendo vya utovu wa nidhamu wakati wa mechi kati ya timu zao dhidi ya Azam na Yanga.Kibopile aliwatolea waamuzi lugha za kudhalilisha wakati wa mapumziko kwenye mechi dhidi ya Yanga, huku Mbuna akipiga teke chupa ya maji, ambayo yaliwarukia waandishi wa habari wakati wakiripoti mechi hiyo mjini Songea.  <topic>: michezo 